CELEX: E2010P0002
Language: el
Date: 2010-03-26 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο από την Héraðsdómur Reykjavíkur την 26η Μαρτίου 2010 στην υπόθεση Þór Kolbeinsson κατά του Ισλανδικού Κράτους (Υπόθεση E-2/10)

2.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/21
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο από την Héraðsdómur Reykjavíkur την 26η Μαρτίου 2010 στην υπόθεση Þór Kolbeinsson κατά του Ισλανδικού Κράτους
   (Υπόθεση E-2/10)
   2010/C 325/05
   Με επιστολή της 26ης Μαρτίου 2010 το Héraðsdómur Reykjavíkur (Πρωτοδικείο του Reykjavík), υπέβαλε αίτηση στο Δικαστήριο ΕΖΕΣ, η οποία ελήφθη από τη Γραμματεία του Δικαστηρίου στις 6 Απριλίου 2010, για την έκδοση συμβουλευτικής γνώμης στην υπόθεση Þór Kolbeinsson κατά του Ισλανδικού Κράτους σχετικά με τα ακόλουθα ερωτήματα:
   
               1)
            
            
               Συμβιβάζεται με τις διατάξεις της οδηγίας 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία και της οδηγίας 92/57/ΕΟΚ του Συμβουλίου, της 24ης Ιουνίου 1992, σχετικά με τις ελάχιστες προδιαγραφές ασφαλείας και υγείας που πρέπει να εφαρμόζονται στα προσωρινά ή κινητά εργοτάξια (όγδοη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) να ευθύνεται ένας εργαζόμενος, λόγω συντρέχοντος πταίσματος, για ζημίες που υπέστη ως αποτέλεσμα εργατικού ατυχήματος, όταν έχει διαπιστωθεί ότι ο εργοδότης δεν συμμορφώθηκε ιδία πρωτοβουλία με τους κανόνες σχετικά με την ασφάλεια και τις συνθήκες στο χώρο εργασίας;
            
         
               2)
            
            
               Εάν η απάντηση στο ανωτέρω ερώτημα είναι αρνητική, ευθύνεται το ισλανδικό κράτος να επιδικάσει αποζημιώσεις σε εργαζόμενο ο οποίος υπέστη εργατικό ατύχημα και ο οποίος, αντίθετα προς τις προαναφερόμενες οδηγίες, κατέβαλε εν όλω ή εν μέρει τις ζημίες που υπέστη, λόγω συντρέχοντος πταίσματος, επειδή το κράτος δεν εφάρμοσε ορθά αυτές τις οδηγίες στο ισλανδικό δίκαιο;